Ραφήνα 16.4.2004
Προς το

Υπουργείο Μεταφορών και Επικοινωνιών
Γενική Γραμματεία Επικοινωνιών
Γενική Διεύθυνση Επικοινωνιών
Διεύθυνση Διαχείρισης και Ελέγχου Φάσματος Ραδιοσυχνοτήτων
Τμήμα Χορήγησης Αδειών.

Θέμα: Διευκρινήσεις για αίτηση αδείας ψηφιακού αναμεταδότη

Κοινοποίηση: ΕΕΡ, Ραδιοερασιτεχνικά περιοδικά

Σας παρακαλώ να με ενημερώσετε για την τύχη της αίτησής μου, για άδεια ψηφιακού αναμεταδότη στην θέση «Κρουζάνοι» του χωρίου «Καλημεριάνοι» του Δήμου Κύμης της νήσου Ευβοίας που σας έχω κάνει από την 11 Απριλίου 2002 δηλαδή πριν 2 τουλάχιστον χρόνια.

Και τούτο γιατί κυκλοφόρησε στις 26 Μαρτίου 2004 με αρ. πρ. οικ. 18371/664 κατάσταση ραδιοερασιτεχνικών αναμεταδοτών (έστω και αν δεν είναι ακόμη η οριστική) στην οποία εκδίδετε το διακριτικό J48VAO στην ίδια ακριβώς θέση αλλά στον ραδιοερασιτεχνικό σύλλογο της Ενώσεως Ελλήνων Ραδιοερασιτεχνών και μάλιστα χωρίς να ειδοποιηθώ.

Επειδή η Ένωσης Ελλήνων Ραδιοερασιτεχνών δεν έχει κάνει τέτοια αίτηση, ούτε γνωρίζει κάτι για το θέμα, θα ήθελα να μου αναφέρετε το σκεπτικό ή τον νόμο βάση του οποίου εκδίδεται η άδεια που ζήτησα στην Ε.Ε.Ρ. και όχι σε εμένα που το ζήτησα και χωρίς καμία ενημέρωσή μου.

Μήπως θα πρέπει να δώσω και τα κλειδιά του σπιτιού μου στην ΕΕΡ για να συντηρεί τον ως άνω αναμεταδότη;
Μήπως θα πρέπει να γίνω υποχρεωτικά μέλος της ΕΕΡ; (Αν δεν είμαι ήδη)
Γνωρίζεται ότι εδώ και χρόνια η υποχρέωση να είναι κάποιος μέλος συλλόγου για να πάρει ραδιοερασιτεχνική άδει ασυρμάτου έχει κριθεί αντισυνταγματική;
Γιατί πιστεύεται ότι η μη  χορήγηση αδείας αναμεταδότη σε ραδιοερασιτέχνη επειδή δεν είναι σύλλογος δεν είναι επίσης αντισυνταγματική;
Θα πρέπει ακόμα και σε τόσο απλά θέματα να ανατρέχουμε σε ανεξάρτητες αρχές ή συνηγόρους;

Άλλωστε το αναφερόμενο εμβόλιμα στο παράρτημα 1 περί ειδικών διακριτικών κλήσεως στην υπουργική απόφαση ΦΕΚ 1579 18 Δεκ 2002 χωρίς να υπάρχει που θενά αλλού δέσμευσης (που θα ήταν απαράδεκτη) λέει τα παρακάτω:

Για τα διακριτικά κλήσεως Αναμεταδοτών Επαναληπτών Ραδιοφάρων οι ενδιαφερόμενοι μπορεί να είναι Ραδιοερασιτεχνικοί Σύλλογοι – Μεμονωμένοι ραδιοερασιτέχνες (σε ειδικές περιπτώσεις νησιωτικών ή απομονωμένων περιοχών της χώρας ή για μελέτες διάδοσης)

Ακόμα και με βάση την θολή αυτή δήλωση που σηκώνει πολλές διευκρινήσεις πιστεύω ότι η Περιοχή αυτή έξω από την Κύμη της νήσου Ευβοίας, που απέχει από το σπίτι μου στην Ραφήνα 3 ώρες μέσω Ferry Boat (Στύρων – Αγ Μαρίνας) είναι τελικά πιο μακριά από οποιοδήποτε ραδιοερασιτεχνικό σύλλογο της χώρας από ότι η Τήνος από Αθήνα και Νάξο (ειδικά με τα σύγχρονα Super Ferrys), τα Καλάβρυτα από Πάτρα κυρίως και Αθήνα, η Κως από την Ρόδο, και φυσικά η Αμαλιάδα από την Πάτρα. Όλες οι αποστάσει είναι με πόλεις που έχουν τουλάχιστον ένα ραδιοερασιτεχνικό σύλλογο σε αντίθεση με Ρόδο και Αθήνα που έχει περισσότερους. Για τις ως άνω περιοχές αυτές έχετε ήδη εκδώσει αντίστοιχες άδειες σε ραδιοερασιτέχνες όπως φαίνεται στον εκδοθέντα πίνακα των ραδιοερασιτεχνικών επαναληπτών.

Περιμένοντας λοιπόν με αγωνία την απάντησή σας

Τάσος Ζαχαρίου SV1RD
Ραφήνα